มันนี่ทูเดย์
ทีเอ็มบีผนึกเอสซีจี
21 มิ.ย. 2559

ทีเอ็มบีผนึกเอสซีจี 
นายไตรรงค์ บุตรากาศ ประธานเจ้าหน้าที่บริหารลูกค้าเอสเอ็มอี ธนาคารทหารไทย เปิดเผยว่า ธนาคารได้ร่วมกับ เอสซีจี ซิเมนต์-ผลิตภัณฑ์ก่อสร้าง พัฒนาหลักสูตร Lean Supply Chain by TMB ที่นำแนวคิด Lean Six Sigma มาช่วยค้นหาและกำจัดความสูญเปล่า ปรับปรุงกระบวนการทำงานให้สามารถทำงานได้อย่างคงที่สม่ำเสมอ จนสามารถเพิ่มประสิทธิภาพให้กับธุรกิจอย่างสูงสุด และยังต่อยอดพัฒนาการเพิ่มประสิทธิ ภาพธุรกิจไปสู่ซัพพลายเชน เพื่อสร้างการเติบโตที่ยั่งยืนและช่วยลดต้นทุนให้กับผู้ประกอบการ  ผู้ที่สนใจสอบถาม 08-7575-7000 หรือ 02-299-1855 เริ่มรับสมัครตั้งแต่วันนี้-15 ก.ค. 2559 
ติวฟื้นฟูเอสเอ็มอี
น.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีได้ร่วมกับสำนักงานส่งเสริมวิสาหกิจขนาดกลางและขนาดย่อม (สสว.) และธนาคารพัฒนาวิสาหกิจขนาดกลางและขนาดย่อมแห่งประเทศไทย จัดงาน “สานพลัง SMEs พลิกฟื้นยืนได้ใส่ใจผู้ประกอบการ” ในวันที่ 27 มิ.ย.นี้ ที่ศูนย์การประชุมแห่งชาติสิริกิติ์ โดยกรมบังคับคดีได้เปิดคลินิกให้คำปรึกษากฎหมาย การทำแผนฟื้นฟูกิจการ การปรับโครงสร้างหนี้